SEB Panga juhatuse esimehe kohusetäitja Riho Unt rõhutas, et pank ei tõsta intressi, kui klient soovib makseraskuste tõttu laenulepingut pikendada või maksepuhkust võtta.    Esimese võimalusena makseraskuse leevendamiseks pakkus Unt välja laenugraafiku pikendamise, millega võib klient kuni kolmandiku võrra vähendada kuumakset.    Teiseks võimaluseks pakub SEB välja laenu  põhiosa maksepuhkuse, millega on lühiajaliselt võimalik kuumakseid vähendada 70%. Arvestama peab muidugi sellega, et hiljem arvestatakse annuiteedimaks ümber ning uus kuumakse pärast maksepuhkust võib suureneda mõne protsendi võrra.    Kolmanda lühiajalise võimalusena pakub pank intresside kapitaliseerimist, mille tulemusena lepitakse kokku põhiosa maksepuhkuses ning osa intressi tasumise peatamine. Viimane võimaldab laenumaksu vähendada rohkem kui 90% ulatuses.    Kõikide välja toodud  lahenduste puhul rõhutas Unt, et arvamus, nagu pank tahaks laenutingimusi enda kasuks muuta, on müüt. Intressi ei tõsteta, kinnitas ta.    Jaana Pikalev  Äripäev